Document ID: 31993R2805

ΚΑΝΟΝΙΣΜΟΣ (ΕΟΚ) αριθ. 2805/93 ΤΗΣ ΕΠΙΤΡΟΠΗΣ της 13ης Οκτωβρίου 1993 που τροποποιεί τον κανονισμό (ΕΟΚ) αριθ. 3665/87 σχετικά με τις λεπτομέρειες εφαρμογής του καθεστώτος επιστροφών κατά την εξαγωγή για τα γεωργικά προϊόντα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1992 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 2071/92 (2), και ιδίως το άρθρο 17 και το άρθρο 30, καθώς επίσης και τις αντίστοιχες διατάξεις των άλλων κανονισμών περί κοινής οργανώσεως αγοράς για τα γεωργικά προϊόντα,
τον κανονισμό (ΕΟΚ) αριθ. 876/68 του Συμβουλίου της 28ης Ιουνίου 1968 περί θεσπίσεως στον τομέα του γάλακτος και των γαλακτοκομικών προϊόντων γενικών κανόνων σχετικά με τη χορήγηση επιστροφών κατά την εξαγωγή και σχετικά με τα κριτήρια καθορισμού του ποσού τους (3), όπως τροποποιήθηκε τελευταία από τον κανονισμό (ΕΟΚ) αριθ. 1344/86 (4), και ιδίως το άρθρο 6 παράγραφος 2 δεύτερο εδάφιο και παράγραφος 3, καθώς επίσης και τις αντίστοιχες διατάξεις των άλλων κανονισμών περί θεσπίσεως γενικών κανόνων σχετικά με τη χορήγηση επιστροφών κατά την εξαγωγή για τα γεωργικά προϊόντα,
Εκτιμώντας:
ότι το άρθρο 31 παράγραφος 1 δεύτερη φράση του κανονισμού (ΕΟΚ) αριθ. 3665/87 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1708/93 (6), προβλέπει ένα σύστημα ελάχιστης προσαύξησης τρία Ecu ανά 100 χιλιόγραμμα καθαρής μάζας- ότι, κατόπιν της διατάξεως παραπομπής στην προδικαστική υπόθεση C-134/93 που εκρεμεί ενώπιον του Ευρωπαϊκού Δικαστηρίου, φαίνεται ότι η εφαρμογή του συστήματος ελάχιστης προσαυξήσεως μπορεί να δημιουργήσει μία δυσανάλογη αύξηση της πραγματικής αποζημίωσης, αναφορικά με την κοινοτική προσαύξηση του 20 %- ότι κατά συνέπεια πρέπει να τροποοιηθούν οι διατάξεις του κανονισμού (ΕΟΚ) αριθ. 3665/87-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των σχετικών Επιτροπών Διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3665/87 τροποποιείται ως εξής:
1. Στο άρθρο 31 παράγραφος 1, η δεύτερη φράση καταργείται.
2. Στο άρθρο 33, η παράγραφος 3 καταργείται.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στις εξαγωγές, για τις οποίες οι φάκελοι παραμένουν ακόμη ανοικτοί, κατά το χρόνο έναρξης ισχύος του παρόντος κανονισμού.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Οκτωβρίου 1993.

Labels: 3
6